Rámcová dohoda 
(pre príslušnú časť)
uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon o verejnom obstarávaní") a § 269 ods. 2 zákona č. 513/1991 
Zb. Obchodný zákonník v znení neskorších predpisov (ďalej len „Obchodný zákonník“)
ďalej len "zmluva“
Článok I. - Zmluvné strany

1.
Kupujúci:
Univerzita Komenského v Bratislave

Sídlo:
Šafárikovo nám. 6, 814 99 Bratislava 1

Štatutárny orgán:
prof. JUDr. Marek Števček, DrSc., rektor

IČO:
00 397 865

DIČ:
2020845332

IČ DPH:
SK2020845332

Bankové spojenie:
Štátna pokladnica

IBAN:
SK54 8180 0000 0070 0054 8473

Osoba oprávnená na podpis:
Ing. Ingrid Kútna Želonková, PhD., kvestorka

Ďalšie osoby oprávnené konať vo veciach realizácie dohody podľa Prílohy č. 3

(ďalej len "kupujúci") 

2.
Predávajúci:
[doplní uchádzač]
IČO:

DIČ:

IČ DPH:

Zapísaný:

Bankové spojenie:

Číslo účtu:

Zastúpený:

Osoby oprávnené konať vo veciach:

zmluvných:

realizácie zmluvy: 

Tel.:
 

E-mail:


(ďalej len "predávajúci“) 


(ďalej spolu aj ako „zmluvné strany“)

Článok II. - Úvodné ustanovenia

2.1. Zmluvné strany uzatvárajú túto zmluvu v súlade s výsledkom verejného obstarávania predmetu s názvom „Marketingové predmety 2026-2028“ (ďalej len „marketingové predmety“).
2.2. Touto zmluvou sa stanovuje právny režim dodávania tovarov uvedených v Prílohe č. 1a) / Prílohe č. 1b) – Opis predmetu zmluvy a cenová ponuka, a to na základe uzatvárania jednotlivých čiastkových zmlúv o dodaní tovarov (ďalej len „čiastková zmluva“). Pri celkovej cene čiastkového plnenia do 10 000,- EUR bez DPH sa čiastková zmluva uzatvára výlučne formou jednostrannej písomnej objednávky Kupujúceho (doručenej e-mailom alebo poštou). Cena uvedená v objednávke sa určí výlučne ako súčet jednotkových cien jednotlivých tovarov uvedených v Prílohe č. 1 tejto zmluvy a objednaného množstva. Predávajúci nie je oprávnený pri zadávaní jednotlivých objednávok jednostranne meniť jednotkové ceny, ani podmieňovať plnenie predložením vlastného cenového návrhu.

Článok III. - Predmet dohody 

3.1. Predmetom zmluvy je záväzok predávajúceho dodávať Kupujúcemu marketingové predmety v rozsahu a v súlade so špecifikáciou podľa Prílohy č. 1 (pre príslušnú časť) tejto zmluvy. 
3.2. Celková hodnota plnení na základe tejto Rámcovej dohody nesmie počas celej doby jej platnosti presiahnuť maximálny finančný limit (strop plnenia) vo výške ......................EUR bez DPH (slovom: [doplní sa slovom] eur bez DPH). Kupujúci nie je povinný vyčerpať tento maximálny finančný limit plnenia, ani odobrať celé predpokladané množstvo tovaru tvoriace predmet zmluvy. Celkové skutočne odobraté množstvo predmetu zmluvy bude závisieť výlučne od reálnych potrieb a finančných možností Kupujúceho. Predávajúcemu nevzniká žiadny nárok na náhradu škody, ušlý zisk alebo iné finančné kompenzácie z dôvodu nevyčerpania tohto limit.
Článok IV. - Cena a platobné podmienky
4.1. Cena za predmet dohody je stanovená v súlade so zákonom č.18/1996 Z. z. o cenách v znení neskorších predpisov a v súlade s vyhláškou MF SR Č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. 

4.2. Cena je v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladov a primeranom zisku. Zmluvná cena pokrýva všetky ekonomicky oprávnené náklady predávajúceho vynaložené                    v súvislosti s dodávkou predmetu zmluvy, napr. doprava spojená s dodaním tovaru na miesto dodania, vyloženie tovaru na konkrétne miesto určené kupujúcim, náklady za tovar, na obstaranie tovaru, clo, obeh, obaly, iné súvisiace platby a primeraný zisk. 

4.3. Cena uvedená v objednávke/čiastkovej zmluve sa určí výlučne ako súčet jednotkových cien jednotlivých tovarov uvedených v Prílohe č. 1 a) a b) tejto rámcovej dohody a objednaného množstva, prípadne spôsobom určeným touto rámcovou dohodou. Predávajúci nie je oprávnený pri zadávaní jednotlivých zákaziek jednostranne meniť jednotkové ceny.

4.4. Celková zmluvná cena za predmet zmluvy bude určená podľa skutočne dodaných množstiev a druhov tovarov.  

4.5. Daň z pridanej hodnoty bude vysporiadaná podľa platných právnych predpisov Európskej únie.

4.6. Vlastná platba sa bude realizovať formou bezhotovostného platobného styku v eurách.

4.7. Kupujúci sa zaväzuje za riadne dodaný tovar zaplatiť Predávajúcemu kúpnu cenu na základe faktúry vystavenej Predávajúcim po bezchybnom dodaní predmetu zmluvy a podpísaní preberacieho protokolu (dodacieho listu) v súlade s Článkom V. tejto zmluvy.

4.8. Kupujúci neposkytuje preddavky na zrealizovanie dodávania predmetu zmluvy.
4.9. Faktúra bude predložená kupujúcemu  v dvoch vyhotoveniach a musí obsahovať náležitosti podľa § 10 zákona č. 431/2002 Z. z. o účtovníctve v znení neskorších predpisov a podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou každej faktúry bude preberací protokol, resp. dodací list. Lehota splatnosti faktúry je 30 dní odo dňa prevzatia a odsúhlasenia faktúry kupujúcim
4.10. Ak predložená faktúra nebude spĺňať náležitosti podľa bodu 4.9 tohto Článku, alebo nebude vystavená v súlade s platnou zmluvou, kupujúci ju vráti v lehote splatnosti predávajúcemu na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry kupujúcim. 
4.11. Jednotkové ceny uvedené v Prílohe č. 1 tejto zmluvy sú pevné a záväzné po dobu minimálne dvanástich (12) mesiacov od nadobudnutia účinnosti tejto zmluvy. Po uplynutí tejto lehoty je Predávajúci oprávnený písomne požiadať o úpravu jednotkových cien o mieru inflácie, a to maximálne do výšky ročnej miery jadrovej inflácie (vyjadrenej indexom HICP) zverejnenej Štatistickým úradom SR za predchádzajúci kalendárny rok. Táto úprava môže byť vykonaná najviac raz ročne, výhradne formou písomného dodatku k zmluve v súlade s § 18 ZVO. Ak ročná miera inflácie nepresiahne 2 %, jednotkové ceny zostávajú nezmenené.
4.12. Ak Predávajúci písomne oznámi Kupujúcemu, že nie je schopný dodať alebo nedodá objednaný tovar za jednotkové ceny podľa Prílohy č. 1, alebo ak z tohto dôvodu odmietne potvrdiť čiastkovú objednávku, považuje sa takéto konanie za podstatné porušenie zmluvy Predávajúcim. V takom prípade má Kupujúci právo od tejto zmluvy okamžite odstúpiť (resp. ju vypovedať podľa bodu 10.11), uplatniť si jednorazovú zmluvnú pokutu vo výške 5 000,- EUR.
Článok V. - Podmienky dodania a preberania tovaru 

5.1. Za Predávajúceho je za riadne odovzdanie tovaru zodpovedná osoba oprávnená konať vo veciach realizácie zmluvy podľa Článku I zmluvy, pokiaľ nie je v čiastkovej zmluve/objednávke uvedené inak.

5.2. Tovar za Kupujúceho preberá osoba uvedená v čiastkovej zmluve/objednávke.
5.3. Predávajúci je povinný dodať objednaný tovar v lehote najneskôr do 14 dní od zaslania objednávky od Kupujúceho. V prípade uzatvorenia čiastkovej zmluvy začne lehota dodania plynúť v deň nadobudnutia účinnosti čiastkovej zmluvy. Kratšiu, resp. dlhšiu lehotu dodania predmetu dohody môžu zmluvné strany určiť na základe zmluvy v čiastkovej zmluve/objednávke. Takto stanovená lehota dodania predmetu zmluvy je pre Predávajúceho záväzná.
5.4. Predávajúci minimálne 24 hod. pred dodaním tovaru upozorní telefonicky alebo 
e - mailom osobu oprávnenú na prebratie tovaru na strane kupujúceho o čase dodania tovaru. 

5.5. Predávajúci  je povinný tovar zabaliť tak, aby počas jeho prepravy a uskladnenia nemohla byť narušená kvalita a vlastnosti samotného tovaru, ako aj jeho obalu.

5.6. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo a druh tovaru. V takomto prípade sa bude postupovať akoby tovar ani nebol dodaný. 

5.7. Predmet zmluvy sa považuje za dodaný po podpísaní preberacieho protokolu resp. dodacieho listu zástupcom kupujúceho a predávajúceho, s uvedením druhu, množstva, jednotkovou cenou, konečnou cenou, dátumom, pečiatkou a podpisom osôb poverených na odovzdanie, resp. prebratie tovaru.
5.8. Predávajúci a kupujúci sa dohodli, že vlastnícke právo prechádza na kupujúceho dňom odovzdania a prebratia tovaru v zmysle preberacieho protokolu. V prípade zistenia vád a nedorobkov pri odovzdávaní tovaru prechádza vlastnícke právo k tovaru na kupujúceho až dňom ich odstránenia.
Článok VI. – Miesto dodania a preberania tovaru 

6.1. Miestom dodania predmetu zmluvy je Univerzita Komenského v Bratislave, jej fakulty a súčasti, ktoré budú bližšie definované v čiastkových zmluvách/ objednávkach. 
Článok VII. - Záruka na tovary

7.1 Predávajúci poskytuje na dodané tovary záruku v trvaní 24 mesiacov odo dňa ich prevzatia a podpísania preberacieho protokolu (resp. dodacieho listu) Kupujúcim v súlade s bodom 5.7 tejto zmluvy. Ak výrobca tovaru poskytuje dlhšiu záručnú dobu, platí táto dlhšia záručná doba. 
7.2 Predávajúci sa zaväzuje dodať kupujúcemu predmet dohody bez vád.  
7.3 Záručná doba začína plynúť dňom prevzatia predmetu dohody, teda dňom podpísania dodacieho listu o odovzdaní a prevzatí predmetu dohody. 
7.4 Zjavné vady predmetu je kupujúci povinný reklamovať pri preberaní jednotlivých kusov. Predávajúci je oprávnený odmietnuť prevzatie zjavne poškodeného  predmetu dohody. Dôvody odmietnutia musia byť uvedené v zápise o neprevzatí dodaného tovaru.
7.5 Postup pri reklamácii predmetu dohody sa ďalej riadi záručnými podmienkami a príslušnými ustanoveniami Obchodného zákonníka a ďalšími všeobecne záväznými právnymi predpismi. 
7.6 Kupujúci je povinný reklamovať chyby dodaného tovaru písomne, e-mailom. Náklady na dopravu súvisiacu s reklamovaným tovarom znáša predávajúci v plnom rozsahu.
7.7 Kupujúci môže požadovať výmenu tovaru s vadou za nový tovar bez vád.
Článok VIII. - Zmluvné pokuty a úroky z omeškania 

8.1 V prípade nedodržania lehoty dodania tovaru podľa čl. V. si kupujúci môže uplatniť voči predávajúcemu zmluvnú pokutu vo výške 1 % z ceny objednaného tovaru za každý deň omeškania. 
8.2 V prípade omeškania platby oproti ustanoveniu čl. IV. si predávajúci môže uplatniť voči kupujúcemu úrok z omeškania v zákonnej výške z neuhradenej fakturovanej čiastky za každý deň omeškania. 
8.3 Ak Predávajúci poruší akúkoľvek zo svojich povinností týkajúcich sa materiálového zloženia, rozmerov, kvality vyhotovenia alebo environmentálnych štandardov/certifikátov tovarov špecifikovaných v Prílohe č. 1 tejto zmluvy, a toto porušenie neodstráni (napr. dodaním náhradného bezchybného tovaru) ani v dodatočnej lehote desiatich (10) pracovných dní od písomného doručenia výzvy Kupujúceho, má Kupujúci nárok na zaplatenie zmluvnej pokuty vo výške 50,- EUR za každé jedno zistené porušenie, a to za každý aj začatý deň omeškania s jeho odstránením. Celková výška zmluvných pokút uplatnených podľa tohto bodu nesmie presiahnuť 15 % z celkového finančného limitu zmluvy bez DPH.
8.4 Ak predávajúci nedodrží lehotu podľa čl. VII ods. 7.2., kupujúci má nárok na zaplatenie zmluvnej pokuty v sume 150 eur za každý deň omeškania.
8.5 Zaplatením zmluvnej pokuty nie je dotknutý nárok kupujúceho požadovať od predávajúceho náhradu škody. 
Článok IX. - Doba trvania dohody a právo odstúpenia od dohody
9.1 Zmluva je uzatvorená na dobu určitú, 24 mesiacov odo dňa nadobudnutia účinnosti tejto dohody, alebo do vyčerpania finančného limitu, podľa toho, čo nastane skôr. 
9.2 Táto Zmluva môže byť ukončená okrem ustanovenia bod 10.1. tohto článku aj jedným z nasledovných dôvodov:

a) odstúpením od dohody,

b) stratou oprávnenia predávajúceho k výkonu činnosti, ktoré je potrebné pre dodávanie tovaru,

c) písomnou dohodou zmluvných strán,

d) vyhlásenia konkurzu alebo likvidácie na predávajúceho.
9.3 Každá zo zmluvných strán je oprávnená odstúpiť od dohody pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
9.4 Za podstatné porušenie sa na účely tejto dohody považuje: 

a) omeškanie predávajúceho s poskytnutím predmetu dohody oproti dohodnutému termínu plnenia o viac ako 7 dní bez uvedenia dôvodu, ktorý by omeškanie objektívne ospravedlňoval,

b) ak cena bude fakturovaná v rozpore s platobnými podmienkami dohodnutými v tejto dohode, 

c) ak predávajúci poskytne kupujúcemu plnenie vo vážnom rozpore s  predmetom dohody, 

d) opakované porušenie povinností vyplývajúcich z prílohy č. 1 – Opis predmetu zákazky, pričom za opakované porušenie sa považuje situácia, ak kupujúci uplatnil najmenej päťkrát inštitút zmluvnej pokuty v súlade s čl. IX ods. 9.3,
e) ak je kupujúci v omeškaní so zaplatením faktúry o viac ako 60 kalendárnych dní.

9.5 Ak zmluvná strana odstupuje od dohody, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od dohody a presnú citáciu ustanovenia dohody alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od dohody vyplýva priamo zo zákona. Oznámenie o odstúpení od dohody môže obsahovať prehlásenie, že zmluvná strana odstupuje od dohody až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
9.6 V prípade odstúpenia od dohody je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od dohody sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. 
9.7 Odstúpením od dohody nezaniká nárok oprávnenej strany na zaplatenie zmluvných pokút a na náhradu vzniknutej škody.
9.8 Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
9.9 V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.
9.10 Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 7 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.
9.11 Kupujúci je oprávnený v zmysle § 19 zákona o verejnom obstarávaní písomne vypovedať túto dohodu, ak Predávajúci nie je schopný dodať alebo nedodá predmet dohody za jednotkové ceny určené v súlade so zmluvou. Výpovedná lehota je v tomto prípade stanovená na 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Predávajúcemu.
Článok X. - Spôsob uzatvárania čiastkových zmlúv
10.1 Na základe tejto zmluvy nemôže dôjsť k priamemu dodávaniu tovarov. Dodávanie tovarov je možné realizovať až na základe uzatvorenej čiastkovej zmluvy/objednávky v súlade s bodom 2.2 tejto zmluvy.
10.2 Kupujúci zašle Predávajúcemu objednávku e-mailom alebo poštou na adresu uvedenú v Článku I. tejto zmluvy
10.3 V objednávke Kupujúci jednoznačne špecifikuje:

a) odkaz na túto Rámcovú dohodu, 
b) druh objednávaného tovaru v súlade s Prílohou č. 1, 
c) objednávané množstvo, prípadne špecifické vlastnosti (napr. veľkosť, farba), 
d) miesto dodania v súlade s Prílohou č. 3

e) lehotu dodania v súlade s bodom 5.3 tejto zmluvy
10.4 
Predávajúci je povinný doručenie objednávky písomne (e-mailom) potvrdiť Kupujúcemu do dvoch (2) pracovných dní od jej doručenia. Potvrdením objednávky Predávajúcim dochádza k uzatvoreniu čiastkovej zmluvy. Akékoľvek dodatočné podmieňovanie plnenia zo strany Predávajúceho alebo snaha o zmenu jednotkových cien sa považuje za porušenie zmluvy.
Článok XI. – Subdodávatelia

11.1 Predávajúci je povinný v súlade s § 41 ods. 3 zákona o verejnom obstarávaní uviesť údaje o všetkých známych subdodávateľoch tak, ako sú požadované v Prílohe č. 2 tejto dohody, ktorá je jej neoddeliteľnou súčasťou. 
11.2 Predávajúci je povinný kupujúcemu písomne bezodkladne oznámiť akúkoľvek zmenu údajov o subdodávateľovi, ako aj zmenu subdodávateľa. Predávajúci je povinný kupujúcemu písomne oznámiť aj údaje o navrhovanom novom subdodávateľovi (vrátane informácie o jeho zástupcovi) a súvisiace informácie o predmete plnenia navrhovaného subdodávateľa tak, ako sú požadované v Prílohe č. 2. 
11.3 Navrhovaný nový subdodávateľ musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Predávajúci je povinný k písomnému oznámeniu o navrhovanom novom subdodávateľovi pripojiť dôkazy o splnení všetkých podmienok účasti týkajúcich sa osobného postavenia. Oprávnenie poskytovať plnenie dohody sa preukazuje vo vzťahu k tej časti predmetu dohody, ktorú má subdodávateľ plniť.
11.4 Predávajúci je oprávnený plniť túto dohodu alebo jej časť ním navrhnutým novým subdodávateľom, len ak ho kupujúci písomne schváli. V prípade, ak kupujúci  do 10 dní odo dňa, v ktorom mu predávajúci poskytne všetky údaje o navrhovanom novom subdodávateľovi podľa odseku 3 tohto článku dohody so všetkými potrebnými podkladmi podľa odseku 3 tohto článku dohody písomne predávajúcemu neoznámi, či schvaľuje alebo zamieta návrh nového subdodávateľa, platí, že nového subdodávateľa schválil.
11.5 Predávajúci nemá nárok na schválenie nového subdodávateľa kupujúcim. Ak kupujúci zamietne návrh nového subdodávateľa, je predávajúci povinný dohodu plniť pôvodným subdodávateľom alebo sám. Proces schvaľovania subdodávateľa nemá vplyv na plynutie lehôt podľa tejto dohody.
11.6 Ustanovenia odseku 2 až 5 tohto článku dohody platia aj v prípade, ak v čase uzavretia tejto dohody predávajúci v Prílohe č. 2 neuviedol žiadneho subdodávateľa.
Článok XII. – Záverečné ustanovenia

12.1 Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí           s ich zverejnením v celom rozsahu v Centrálnom registri zmlúv. Ústne vedľajšie dohody k rámcovej dohode neexistujú. 
12.2 Právne vzťahy oboch zmluvných strán neupravené touto dohodou sa riadia príslušnými ustanoveniami Obchodného zákonníka a ostatnými právnymi predpismi Slovenskej republiky. 
12.3 Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí so zverejnením tejto zmluvy           v celom rozsahu v Centrálnom registri zmlúv. Je vyhotovená v 3 rovnopisoch, z ktorých predávajúci dostane  jeden (1) rovnopis a kupujúci dostane dva (2) rovnopisy. 
12.4 Zmluvné strany prehlasujú, že dohodu uzavreli slobodne a  vážne, nebola uzatvorená v tiesni ani za iných nevýhodných podmienok. Zmluvné strany si túto dohodu prečítali, jej obsahu porozumeli a na znak súhlasu ju vlastnoručne podpísali.

Príloha č. 1 _Špecifikácia predmetu zákazky  a cenová ponuka (pre príslušnú časť)
Príloha č. 2 _Zoznam subdodávateľov 
Za predávajúceho
Za kupujúceho
V .......................,  dňa
V Bratislave, dňa




Ing. Ingrid Kútna Želonková, PhD.




kvestorka
Príloha č. 2
Údaje o všetkých známych subdodávateľoch na predmet zákazky v súlade           s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

	Por. č.
	Subdodávateľ
	Identifikačné číslo alebo dátum narodenia, ak nebolo pridelené identifikačné číslo
	Hodnota plnenia vyjadrená v percentách  (%) k ponukovej cene
	Osoba oprávnená konať za subdodávateľa (meno a priezvisko, adresa pobytu, dátum narodenia)

